Võrreldes eelmise aasta talve hakuga on hüppeliselt kasvanud ehete, jõulutulede ning suitsuandurite müük, kuid tuntavalt kukkunud lumetarvikute ja soojapuhurite müük, nähtub K-rauta kaupluste detsembrikuiste müükide võrdlustest.
Mõnevõrra üllatuslikult kasvas tänavu detsembris 26 protsendi võrra potitaimede müük, mida vedas potikuuskede trendikus – inimesed on üha hoolivamad keskkonna suhtes ja tahavad jõulukuuse hiljem aeda või metsa istutada. Jõuluehteid ostis detsembrikuus iga viies kauplusekülastaja ja nende müük tervikuna kasvas eelmise aastaga võrreldes veerandi võrra.